**Cégénydányád Község Önkormányzata**

**Képviselő-testületének**

**2/2019. (II.28.) önkormányzati rendelete**

* **a pénzbeli és természetbeni szociális támogatásokról szóló 3/2015. (II.25.) önkormányzati rendelet módosításáról -**

Cégénydányád Község Önkormányzata Képviselő-testülete az Alaptörvény 32.§ (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a szociális igazgatásról és szociális ellátásokról szóló 1993. évi III. törvény 132. § (4) bekezdésében kapott felhatalmazás alapján a pénzbeli és természetben nyújtott szociális ellátások, valamint a *pénzbeli és természetbeni szociális támogatások* helyi szabályairól szóló 3/2015. (II.25.) önkormányzati rendelet módosításáról a következőket rendeli el:

1. **§**

Cégénydányád Község Önkormányzat Képviselő-testületének 3/2015. (II.25.) számú önkormányzati rendeletének - a pénzbeli és természetbeni szociális támogatásokról – (továbbiakban: Rendelet) 2.§ helyébe a következő rendelkezés lép:

*“Jelen rendeletben szabályozott önkormányzati szociális feladat- és hatásköröket Cégénydányád Község Önkormányzata Képviselő-testülete gyakorolja.”*

1. **§**

A R. 3. § (2) bekezdés a) pontja helyébe a következő rendelkezés lép:

*“a) pénzbeli ellátásként*

*aa) rendkívüli települési támogatást,*

*ab) beiskolázási támogatást,*

*ac) óvodáztatási támogatást*

*ad )felsőoktatási tanulmányokat folytató hallgatók lakhatásának támogatása”*

1. **§**

A R. 3. § (2) bekezdés b) pontja helyébe a következő rendelkezés lép:

*“b) természetbeni ellátásként*

*ba) lakásfenntartási települési támogatást,*

*bb)rendkívül itelepülési támogatást,*

*bc) közköltségen történő temetés költségeinek elengedését”*

1. **§**

A R. 5. § (4) bekezdés c) pontjában “a Szabolcs- Szatmár- Bereg Megyei Kormányhivatal Mukaügyi Központja Fehérgyarmati Kirendeltsége (a továbbiakban: MunkaügyiKözpont)” helyébe a *Szabolcs- Szatmár- Bereg Megyei Kormányhivatal Fehérgyarmati Járási Hivatal Foglalkoztatási Osztály (a továbbiakban: Foglalkoztatási Osztály*) szövegrészlép.

1. **§**

A R. 5. § (4) bekezdés e) pontja helyébe a következő rendelkezés lép:

„a gyermektartásdíj esetén a kérelem benyújtását megelőző havi postai feladóvevénnyel vagy bankszámlakivonattal vagy az összeg átadásáról szóló teljes bizonyító erejű magánokirattal és büntetőjogi felelősség tudatában tett nyilatkozattal”

1. **§**

A R. 5. § (4) bekezdés k) pontja helyébe a következő rendelkezés lép:

*„egyéb jövedelmek esetén a kérelmező büntetőjogi felelőssége tudatában tett teljes bizonyító erejű magánokiratban foglalt nyilatkozattal”*

1. **§**

A R. 5. § a következő (5) bekezdéssel egészülki:

*„(5) A kérelmezőnek igazolnia kell, hogy munkaviszonyt vagy más foglalkoztatási jogviszony létrejötte érdekében, álláshirdetésre jelentkezett, munkát keresett.”*

1. **§**

A R. 8. § (3) bekezdés helyébe a következő rendelkezés lép:

„(3) A Képviselő-testület döntése ellen közigazgatási úton jogorvoslatnak helye nincs, azonban a közléstől számított harminc napon belül jogszabálysértésre történő hivatkozással a Debreceni Közigazgatási és Munkaügyi Bírósághoz címzett - az Eljáró hatósághoz benyújtott vagy postai úton eljuttatott – illetékmentes felülvizsgálattal lehet élni.”

1. **§**

A R. 9. § (1) bekezdés helyébe a következő rendelkezés lép:

“A Képviselő-testület az e rendeletben meghatározottak szerint rendkívüli települési támogatást nyújthat a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő személyek részére.”

1. **§**

A R. 11. § (2) bekezdés helyébe a következő rendelkezés lép:

„Az igénylő és a vele közös háztartásban élő családtagjai számára a rendkívüli települési támogatás összege – a 14. §-ban foglalt kivétellel – az adott naptári évben nem haladhatja meg:

a) az öregségi nyugdíj legkisebb összegének 20 %-át, amennyiben a kérelmező vagy a vele közös háztartásban élő családtagja lakásfenntartási települési támogatásban részesül,

b) az öregségi nyugdíj legkisebb összegének 50 %-át, amennyiben a kérelmező vagy a vele közös háztartásban élő családtagja nem részesül lakásfenntartási települési támogatásban.”

1. **§**

A R. 11.§ (3) bekezdésben a “30 napon belül” szövegrész helyébe a következő*“6 hónapon belül”*szövegrész lép.

1. **§**

A R. 11.§ (3) bekezdésben a “3 napon belül” szövegrész helyébe a következő*“14 napon belül”*szövegrész lép.

1. **§**

A R. 13.§ (4) bekezdésben a “60 napon belül” szövegrész helyébe a következő*“30 napon belül”*szövegrészlép.

1. **§**

A R. a következő 15. § bekezdéssel egészül ki:

“15. § (1) (1) Óvodáztatási támogatásban részesülhet az, a gyermek, aki óvodai nevelésben vesz részt továbbá rendszeres gyermekvédelmi kedvezményre nem jogosult, és a családjában az egy főre jutó havi jövedelem nem haladja meg a mindenkori öregségi nyugdíj legkisebb összegének 400 %-át és a kérelmezővel közös háztartásban élő személyeknek vagyona nincs.

(2)Az óvodáztatási támogatás évente egy alkalommal adható, amelynek összege 5.000.- Ft/óvodás.

(3)A támogatás iránti kérelem benyújtási határideje minden év augusztus 15. napjától szeptember 15-éig terjedő időszak.

(4) A képviselő-testület a döntést követően szeptember 30. napjáig a kifizetésről intézkedik.

*(5) Az óvodáztatási támogatás iránti kérelem mellé csatolni kell az óvodáztatáshoz kapcsolódó vásárlás költségeiről szóló számla másolatát, valamint a tárgyévi nevelési évre vonatkozóan az igazolást az óvodai nevelésben való részvételről.”*

1. **§**

A R. a következő 15/A. § bekezdéssel egészül ki:

“15/A. § (1) Az Önkormányzat a felsőoktatási intézmény nappali tagozatán tanulmányokat folytató hallgatók kollégiumi elhelyezéséhez, egyéb lakhatási feltételeinek megteremtéséhez támogatást nyújthat.

(2) A támogatás megállapítható kollégiumi díj, illetve bérleti/albérleti díj megfizetéséhez.

(3) Bérleti/albérleti díj megfizetéséhez támogatás abban az esetben állapítható meg, ha a pályázó igazolja kollégiumi felvételi kérelmének elutasítását.

(4) Nem támogatható az a hallgató, aki saját, vagy vele egy háztartásban élő közeli hozzátartozója – a tanulói jogviszonnyal érintett településen, illetve annak legfeljebb 40 km-es vonzáskörzetében – lakhatásra alkalmas ingatlan tulajdonnal, résztulajdonnal rendelkezik.

(5) A kérelemhez csatolni kell:

- a kollégiumi elhelyezés és díj megállapításáról szóló hivatalos igazolást, vagy

- a kollégiumi elhelyezés elutasításáról szóló hivatalos igazolást és a bérleti/albérleti szerződés másolatát,

- nyilatkozatot arról, hogy a pályázó, illetve a vele egy háztartásban élő közeli hozzátartozói – a tanulói jogviszonnyal érintett településen, illetve annak legfeljebb 40 km-es vonzáskörzetében – lakhatásra alkalmas ingatlan tulajdonnal/tulajdonrésszel nem rendelkeznek.

(6) A támogatás évente legfeljebb 6 hónapra adható, amelynek összege legfeljebb 25.000.- Ft/hó.

(7)A támogatás iránti kérelem benyújtási határideje folyamatos.

(8) A képviselő-testület a döntést követő hónap 01. napjától folyósítja a támogatást.”

1. **§**

A R. 20. § (1) bekezdése a következő d) ponttal egészül ki:

*„d) vízszolgáltatás”*

1. **§**

A R. 22. § (1) bekezdés helyébe a következő rendelkezés lép:

„A lakásfenntartási települési támogatás összege, havonta 2.000.- Ft.”

1. **§**

A R. 23. § a következő (2) bekezdéssel egészül ki:

„A lakásfenntartási települési támogatás jogosultja köteles minden évben az elszámoló végszámlát bemutatni.”

1. **§**

(1) Jelen rendelet a kihirdetést követő napon lép hatályba és az azt követő napon hatályát veszti.

(2) Hatályát veszti a R. 5. § (4) bekezdés a) pontjában a „vagy munkabér jegyzékkel” szövegrész.

(3) Hatályát veszti a R. 12. § (2) bekezdésben a „Az egy családban élő gyermekek számára nyújtható pénzbeli támogatás összege az adott naptári évben nem haladhatja meg a 16. § (2) bekezdésének b) pontjában meghatározott mértéket” szövegrész.

(4) Hatályát veszti a R. 16., 17., 18. §.

(5) Hatályát vesztik a R. 10/A. része.

K.m.f.

|  |  |
| --- | --- |
| Kelemen Róbert s.k. | Dr. Kovács Adrienn s.k. |
| polgármester | jegyző |

Kihirdetési záradék:

A rendelet 2019. február 28. napján kihirdetésre került.

Dr. Kovács Adrienn s.k.

jegyző